شه‌فه‌ق نيوز/ سه‌رچه‌وه‌يگ له‌ وه‌ڕيه‌وبه‌رايه‌تى هاتوچوو له‌ پاريزگاى سلێمانى، باس له‌وه‌ كرد ك دو كه‌س گيان له‌ده‌سدانه‌و چوار كه‌سيش زه‌خمدار بوينه‌ له‌ رويداگيگ هاتوچوو له‌بان رێ ناونى(عه‌ربه‌ت - سلێمانى).
سه‌رچه‌وه‌گه‌ ئه‌را شه‌فه‌ق نيوز، وت: ئه‌و روێداگ هاتوچووه‌ دويه‌شه‌و ديره‌ وه‌ختيگ كه‌فته‌سه‌و له‌ناونى سه‌ياره‌يگ ته‌كسى نيسان و سه‌ياره‌يگ تر بارهه‌ڵگر گه‌وره‌(مان) له‌بان رێ عه‌ربه‌ت سلێمانى له‌ نزيك ئاوايى ژاڵه‌.
جى باسه‌، سه‌رچه‌وه‌گه‌ هه‌ميش وت: له‌و روێداگه‌ دو كه‌س گيان له‌ده‌سدانه‌و شوفێر سه‌ياره‌ ته‌كسيه‌گه‌ و چوار كه‌سيش وه‌ليا زه‌خمدار بوينه‌.
